**БИЕИЙН ТАМИР, СПОРТЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ХЭРЭГЦЭЭ, ШААРДЛАГЫГ УРЬДЧИЛАН ТАНДАН СУДАЛСАН ТУХАЙ ТАЙЛАН**

**Улаанбаатар 2022**

**ГАРЧИГ**

**НЭГ.АСУУДАЛД ДҮН ШИНЖИЛГЭЭ ХИЙСЭН БАЙДАЛ**

**ХОЁР.АСУУДЛЫГ ШИЙДВЭРЛЭХ ЗОРИЛГЫГ ТОДОРХОЙЛСОН БАЙДАЛ**

**ГУРАВ.АСУУДЛЫГ ЗОХИЦУУЛАХ ХУВИЛБАРУУД, ЭЕРЭГ, СӨРӨГ ҮР ДАГАВАРТ ХИЙСЭН ХАРЬЦУУЛАЛТ**

**ДӨРӨВ.СОНГОСОН ХУВИЛБАРЫН ҮР НӨЛӨӨГ ТАНДАН СУДАЛСАН БАЙДАЛ**

4.1.Хүний эрхэд үзүүлэх үр нөлөө

4.2.Эдийн засагт үзүүлэх үр нөлөө

4.3.Нийгэмд үзүүлэх үр нөлөө

4.4.Байгаль орчинд үзүүлэх үр нөлөө

**ТАВ.ЗОХИЦУУЛАЛТЫН ХУВИЛБАРУУДЫГ ХАРЬЦУУЛСАН ДҮГНЭЛТ**

**ЗУРГАА.ОЛОН УЛСЫН БОЛОН БУСАД УЛСЫН ХУУЛЬ ЭРХ ЗҮЙН ЗОХИЦУУЛАЛТТАЙ ХАРЬЦУУЛСАН БАЙДАЛ**

**ДОЛОО.ЗӨВЛӨМЖ**

**БИЕИЙН ТАМИР, СПОРТЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ХЭРЭГЦЭЭ, ШААРДЛАГЫГ УРЬДЧИЛАН ТАНДСАН ТУХАЙ ТАЙЛАН**

Энэхүү тайланг Монгол Улсын Засгийн газрын 2016 оны 59 дүгээр тогтоолын 1 дүгээр хавсралтаар батлагдсан “**Хуулийн төслийн хэрэгцээ, шаардлагыг урьдчилан тандан судлах аргачлал**”-ын дагуу хийж гүйцэтгэлээ.

**НЭГ.АСУУДАЛД ДҮН ШИНЖИЛГЭЭ ХИЙСЭН БАЙДАЛ**

Монгол Улсын Засгийн газрын тухай хуульд 2020 онд орсон нэмэлт, өөрчлөлтөөр нийтийн биеийн тамир, спортыг хөгжүүлэх бодлого болон мэргэжлийн спортын хөгжлийн асуудлыг Монгол Улсын Ерөнхий сайдын эрхлэх асуудлын хүрээнд хамааруулж, түүнтэй уялдуулан Биеийн тамир, спортын тухай хуульд биеийн тамир, спортын асуудал эрхэлсэн төрийн захиргааны байгууллагын талаарх зохицуулалтыг тусгасан. Ингэхдээ биеийн тамир, спортын салбарт хамаарах зарим хуулийн холбогдох зохицуулалтыг өөрчлөлгүй хэвээр үлдээсэн нь салбарын үйл ажиллагаа хэвийн явуулахад хүндрэл учруулж байна.

 Тухайлбал, Биеийн тамир, спортын тухай хуулийн 10 дугаар зүйлийн 10.1.6, 10.1.7 дахь заалтад эрхэлсэн сайдын баталсан биеийн тамирын арга зүйчид мэргэжлийн зэрэг олгох журам, улсын төсвөөс дэмжлэг үзүүлэх үндэсний шигшээ багийг бүрдүүлэх, спортын төрлийг сонгох, санхүүжүүлэх журмын хэрэгжилтийг биеийн тамир, спортын асуудал эрхэлсэн төрийн захиргааны байгууллага хангаж ажиллах; мөн хуулийн 16 дугаар зүйлийн 16.1 дэх хэсэгт “Өсвөр үе, залуучууд, насанд хүрэгчдийн үндэсний шигшээ багийн спортын сургалт-дасгалжуулалтыг удирдах, спортын тэмцээнд оролцуулах үйл ажиллагаа эрхлэх, эрх олгох журмыг биеийн тамир, спортын асуудал эрхэлсэн Засгийн газрын гишүүн батална.”, 19 дүгээр зүйлийн 19.3 дахь хэсэгт “Энэ хуулийн 19.2-д заасан зарчмыг хангах зорилгоор улсын хэмжээний спортын тэмцээнд оролцох хөгжлийн бэрхшээлтэй тамирчны ангиллыг олон улсын дүрмийн дагуу тогтоох комиссын бүрэлдэхүүн, ажиллах журмыг биеийн тамир, спорт, эрүүл мэнд, нийгмийн хамгааллын асуудал эрхэлсэн Засгийн газрын гишүүд хамтран батална.” гэж тус тус заасан нь Монгол Улсын Засгийн газрын тухай хуульд нийцэхгүй, Ерөнхий сайдын захирамжаар журам батлах, эсхүл Ерөнхий сайд Засгийн газрын гишүүнтэй хамтран журам батлах гэсэн хэрэгжих боломжгүй эрх зүйн хийдэл, зөрчил үүсгэж байгаа.

 Түүнчлэн, Галт зэвсгийн тухай хуулийн 4 дүгээр зүйлийн 4.2 дахь хэсэгт “Энэ хуулийн 4.1.1, 4.1.2-т заасан ангилалд хамаарах галт зэвсэг, сумны нэр, төрлийн жагсаалтыг хууль зүйн, байгаль орчны болон спортын асуудал эрхэлсэн Засгийн газрын гишүүд хамтран батална.”, 10 дугаар зүйлийн 10.3 дахь хэсэгт “Спорт-сургалтын чиглэлээр үйл ажиллагаа эрхлэх эрх бүхий хуулийн этгээдийн галт зэвсэг эзэмших, хадгалах журмыг спортын болон хууль зүйн асуудал эрхэлсэн Засгийн газрын гишүүд хамтран батална.”, 11 дүгээр зүйлийн 11.8 дахь хэсэгт “Галт зэвсэг, сум ашиглан спорт-сургалтын үйл ажиллагаа эрхлэх зөвшөөрлийг спортын асуудал эрхэлсэн төрийн захиргааны төв байгууллагын саналыг үндэслэн цагдаагийн төв байгууллага олгоно.”, 11.9 дэх хэсэгт “Спорт-сургалтын зориулалтаар ашиглах болон энэ хуулийн 16.6-д заасан төвийн буудлага үйлдэх байгууламж /тир/-д тавих шаардлагыг спортын болон хууль зүйн асуудал эрхэлсэн Засгийн газрын гишүүд хамтран батална.”, 19 дүгээр зүйлийн 19.5 дахь хэсэгт “Хууль зүйн асуудал эрхэлсэн Засгийн газрын гишүүн нь спортын асуудал эрхэлсэн Засгийн газрын гишүүний бичгээр гаргасан хүсэлтийг үндэслэн спорт-сургалтын зориулалттай галт зэвсэг, сумыг спортын тэмцээнд оролцох, бэлтгэл хийх хэрэгцээнд зориулан улсын хилээр нэвтрүүлэх зөвшөөрөл олгоно.” гэж тус тус заасан.

Засгийн газрын тусгай сангийн тухай 23 дугаар зүйлийн 23.1 дэх хэсэгт “Энэ хуулийн 3.2-т заасан тусгай сан болон энэ хуулийн 5.3.2, 5.3.5, 5.3.6, 5.3.19-д зааснаас бусад тусгай сангийн хөрөнгөөр хэрэгжүүлэх төсөл, хөтөлбөр, арга хэмжээний санхүүжилтийг тухайн асуудал эрхэлсэн Засгийн газрын гишүүний шийдвэрийг үндэслэн дараах хэлбэрээр олгоно:” гэжээ.

Галтын зэвсгийн болон Засгийн газрын тусгай сангийн тухай хуулийн дээрх зохицуулалт нь Монгол Улсын Засгийн газрын тухай хуульд нийцэхгүй, биеийн тамир, спортын асуудал эрхэлсэн Засгийн газрын гишүүн байхгүй тул Спорт-сургалтын чиглэлээр үйл ажиллагаа эрхлэх эрх бүхий хуулийн этгээдийн галт зэвсэг эзэмших, хадгалах үйл ажиллагаанд тавих хяналт, спорт-сургалтын зориулалттай галт зэвсэг, сумыг улсын хилээр нэвтрүүлэх асуудлыг шийдвэрлэхэд хүндрэл учруулж байгаа төдийгүй, Спортыг дэмжих санг зориулалтын дагуу бүрдүүлж, зарцуулах боломжгүйд хүргэж байна.

Монгол Улсын Их Хурлын 2020 оны 24 дүгээр тогтоолын хавсралтаар баталсан Монгол Улсын Засгийн газрын 2020-2024 оны үйл ажиллагааны хөтөлбөрийн 2.2-т “Нийтийн биеийн тамирыг эрүүл, идэвхтэй амьдралын хэв маяг, аж төрөх ёсны салшгүй хэсэг болгож, мэргэжлийн спортыг дэмжиж, тамирчдын тив, дэлхий, олимпын түвшинд өрсөлдөх чадвар, амжилтыг нэмэгдүүлнэ.”, 2.2.1-д “Хүн амыг хөдөлгөөний дутагдлаас урьдчилан сэргийлэх, эрүүл амьдрах зан төлөвт насан туршийн дадал олгох зорилго бүхий биеийн тамир, спортын хүртээмжтэй үйлчилгээ үзүүлэх төр, хувийн хэвшлийн түншлэлд суурилсан нээлттэй, уян хатан тогтолцоог үндэсний хэмжээнд бүрдүүлнэ.” гэж заасан.

Гэвч Монгол Улсын Их Хурлаас 2021 оны төсвийн тухай хуульд өөрчлөлт оруулах тухай хуультай хамт 2020 оны 8 дугаар сарын 28-ны өдөр баталсан Эрүүл мэндийн даатгалын тухай хуульд нэмэлт, өөрчлөлт оруулах тухай хуулиар магадлан итгэмжлэгдсэн спортын клубт идэвхтэй хөдөлгөөн, спортоор хичээллэх үйлчилгээнд урамшуулал олгох заалтыг хүчингүй болгосон нь дээр дурдсан Засгийн газрын үйл ажиллагааны хөтөлбөрт тусгагдсан зорилтыг хэрэгжүүлэх боломжгүйд хүргэсэн.

Монгол Улсын Их Хурлаас 2007 онд соёрхон баталсан “Спортод сэргээш хэрэглэхийн эсрэг олон улсын конвенц”-ийн “Хоёр.Допингийн эсрэг үйл ажиллагаа” бүлгийн 7 дугаар зүйлд “Оролцогч улсууд нь дотоодын зохицуулалтыг уялдуулах замаар энэхүү конвенцийг биелүүлэх үүрэгтэй. Оролцогч улсууд нь энэхүү конвенцийн өмнө хүлээсэн үүргээ биелүүлэхдээ Допингийн эсрэг байгууллагууд болон спортын газар, байгууллагуудтай хамтарч ажиллаж болно.”, мөн бүлгийн 11 дүгээр зүйлд “Оролцогч улууд зохих үед (а) “үндэсний хэмжээнд Допингийн хяналтын хөтөлбөр хэрэгжүүлэх зардлыг улсын төсөвтөө суулгах, спортын болон спортыг дэмжигч байгууллага, Допингийн эсрэг байгууллагуудыг дэмжих, чингэхдээ шууд татаас буюу тусламжаар, эсхүл тэдгээр байгууллагад хуваарилах нийт татаас буюу тусламжийн хэмжээг тооцохдоо Допингийн хяналтад зардлыг оруулж байх;” гэж тус тус заасан байдаг.

Гэтэл Улсын Их Хурлаас 2017 онд шинэчлэн баталсан Биеийн тамир, спортын тухай хуульд Допингийн эсрэг дүрмийг Засгийн газар баталж мөрдүүлэх, уг дүрмийн дагуу хэрэгжүүлэх ажлыг биеийн тамир, спортын асуудал эрхэлсэн төрийн захиргааны байгууллага зохион байгуулахаар тусгагдсан нь дээрх олон улсын конвенц болон Копенгагены тунхаглал, Дэлхийн допингийн эсрэг кодтой зөрчилдсөн.

 Ийм ч учраас Монгол Улсын Их Хурлаас 2007 онд соёрхон баталсан “Спортод сэргээш хэрэглэхийн эсрэг олон улсын конвенц”, Монгол Улс 2005 онд нэгдэн орсон “Спортод сэргээшийн эсрэг Копенгагены тунхаглал”-ын хүрээнд ЮНЕСКО-оос “Үндэсний хэрэгжилтийн Платформ” байгуулж ажиллуулах, түүнчлэн Дэлхийн допингийн эсрэг агентлаг /WADA/-аас “Допингийн эсрэг үндэсний зөвлөл” байгуулж ажиллуулахыг Монгол Улсад зөвлөсөн байна.

БНСУ, Швейцарь, ХБНГУ дахь Дэлхийн допингийн эсрэг агентлагийн итгэмжлэгдсэн лабораторид Монгол Улсын шигшээ багийн тамирчдын допингийн эсрэг хяналттай холбоотой 2020, 2021 оны шинжилгээний төлбөр огт төлөгдөөгүй, 100 гаруй мянган ам.долларын үүссэн, Дэлхийн допингийн эсрэг агентлагийн итгэмжлэгдсэн лабораториуд Монгол Улсаас сорьц хүлээн авахгүй болох өндөр эрсдэл үүссэнийг Төв Азийн бүсийн допингийн байгууллагын 2022 оны 3 дугаар сарын 10-ны өдрийн хуралдаан дээр цохон тэмдэглэсэн.

Иймд Допингийн эсрэг үндэсний зөвлөлийг байгуулах, үндэсний хэмжээнд Допингийн хяналтын хөтөлбөр хэрэгжүүлэх, түүний зардлыг санхүүжүүлэх, допингийн эсрэг боловсрол олгох сургалт, сурталчилгаа, урьдчилан сэргийлэх ажлыг төлөвлөх, хэрэгжүүлэхтэй холбоотой эрх зүйн орчныг бүрдүүлэх шаардлага үүссэн.

Энэхүү тайлангийн зорилго нь одоогийн хүчин төгөлдөр үйлчилж буй “Биеийн тамир, спортын тухай хууль”-д нэмэлт, өөрчлөлт оруулах хэрэгцээ, шаардлагыг тандан судлахад оршино. Судалгааг Хууль тогтоомжийн тухай хууль болон тус хуульд заасан аргачлалын дагуу гүйцэтгэв.

Санал болгож буй нэмэлт, өөрчлөлттэй холбоотойгоор бий болох эерэг, сөрөг нөлөөллүүдийг харьцуулан дүгнэсэн. Хүний эрх, нийгэм, эдийн засаг, хүрээлэн буй орчны нөхцөл байдалд үзүүлэх нөлөөллийг судалсан урьдчилсан үнэлгээнд үндэслэсэн үр дүнтэй шийдэл нь “Биеийн тамир, спортын тухай хууль”-д нэмэлт, өөрчлөлт оруулах тухай хуулийн төсөл болно.

Тус хуулийн төсөл батлагдсанаар эрх ашиг нь хөндөгдөх магадлалтай оролцогчид нь:

* Монгол Улсын Засгийн газар;
* Монголын Үндэсний олимпийн хороо;
* Монголын допингийн эсрэг үндэсний байгууллага;
* Тамирчин, түүний дасгалжуулагч болно.

**ХОЁР.АСУУДЛЫГ ШИЙДВЭРЛЭХ ЗОРИЛГЫГ ТОДОРХОЙЛСОН БАЙДАЛ**

Тус хуулийн төслийн үндсэн зорилго нь Монгол Улсын Засгийн газрын 2020-2024 оны үйл ажиллагааны хөтөлбөр, Монгол Улсын хууль тогтоомжийг 2024 он хүртэл боловсронгуй болгох үндсэн чиглэлд тусгагдсан зорилт, арга хэмжээ болон “Спортод сэргээш хэрэглэхийн эсрэг олон улсын конвенц”, “Спортод сэргээшийн эсрэг Копенгагены тунхаглал”-аар Монгол Улсын хүлээсэн үүргийг биелүүлэхтэй холбоотой эрх зүйн орчныг бий болгож, хуулийн хийдэл, зөрчлийг арилгах явдал юм.

Асуудлыг дараах аргачлалуудын дагуу зохицуулах боломжтой гэж үзлээ.

* Шинээр зохицуулалт хийхгүйгээр асуудлыг шийдвэрлэх;
* Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх;
* Зах зээлийн механизмаар дамжуулан төрөөс зохицуулалт хийх;
* Төрийн бус байгууллагаар төрийн тодорхой чиг үүргийг гүйцэтгүүлэх;
* Захиргааны шийдвэр гаргах;
* Хууль тогтоомжийн төсөл боловсруулах.

**ГУРАВ.АСУУДЛЫГ ЗОХИЦУУЛАХ ХУВИЛБАРУУД, ЭЕРЭГ, СӨРӨГ ҮР ДАГАВАРТ ХИЙСЭН ХАРЬЦУУЛАЛТ**

 Хуулийн төсөл боловсруулах аргачлалын тавдугаарт заасны дагуу асуудлыг зохицуулах хувилбаруудыг тодорхойлсноор хоёрдугаар хэсэгт заасан зорилгодоо хүрч чадах эсэх, дээрх зорилтыг биелүүлснээр зардлын хувьд эерэг үр дүн байгаа эсэхийг харгалзан дараах аргуудыг хэрэгжүүлэхэд гаргах зардал, өгөөжийг харьцуулан доорх дүгнэлтийг гаргалаа.

|  |  |  |  |
| --- | --- | --- | --- |
| Зохицуулалтын хувилбар | Зорилгод хүрэх байдал | Зардал, үр өгөөжийн харьцаа | Үр дүн |
| 1  | Тэг хувилбар (арга хэмжээ авахгүй байх) | Өнөөдрийн тулгамдаж буй асуудлууд хэвээр байсаар байх бөгөөд зорилгод хүрэх боломжгүй байна. | Нэмэлт зардал гарахгүй бөгөөд харин сөрөг үр дагаврууд олноор бий болно. | Сөрөг |
| 2 | Хэвлэл мэдээллийн хэрэгслээр зар сурталчилгаа, суртал ухуулга явуулах | Тавьсан зорилгодоо хүрэх боломжгүй байна. | Тодорхой хэмжээний зардал гарах хэдий ч асуудлын гол шалтгааныг арилгах боломжгүй. | Сөрөг |
| 3 | Зах зээлийн механизм хэрэглэх, төрөөс зохицуулалт хийх | Тавьсан зорилгодоо хүрэх боломжгүй байна. | Төрийн зохицуулалт зайлшгүй шаардлагтай салбар тул асуудлыг шийдвэрлэх боломжгүй. | Сөрөг |
| 4 | Захиргааны шийдвэр гаргах | Биеийн тамир, спортын тухай, Галт зэвсгийн тухай, Засгийн газрын тусгай сангийн тухай хуулиар олон улсын конвенц, Засгийн газрын тухай хуульд зааснаас өөрөөр заасан тул зорилгодоо хүрэх боломжгүй.  | Ямар нэгэн үр өгөөж гарахгүй.  | Сөрөг, зорилгодоо хүрэх боломжгүй |
| 5 | Төрийн бус байгууллагаар төрийн тодорхой чиг үүргийг гүйцэтгүүлэх | Засгийн газрын 2019 оны “Төрийн зарим чиг үүргийг төрийн бус байгууллагаар гүйцэтгүүлэх тухай” 391 дүгээр тогтоолоор Спортод сэргээш хэрэглэхийн эсрэг олон улсын конвенцыг хэрэгжүүлэх зорилгоор улсын хэмжээнд допингийн эсрэг мэдээлэл, сургалт, сурталчилгаа, судалгаа хийх, урьдчилан сэргийлэх, допингийн хяналтын хөтөлбөрийг хэрэгжүүлэн шинжилгээ авах, баталгаажуулах, үр дүнг тооцох чиг үүргийг Монголын Үндэсний допингийн эсрэг байгууллагаар гэрээний үндсэн дээр гүйцэтгүүлж байгаа боловч санхүүжилт, болон бусад асуудал бүрэн гүйцэт шийдэгдээгүй тул зорилгодоо хүрэх боломжгүй.  | Хэрэгжих боломжгүй.  | Сөрөг |
| 6 | Хууль тогтоомжид нэмэлт, өөрчлөлт оруулах төсөл боловсруулах | Биеийн тамир, спортын тухай хуульд нэмэлт, өөрчлөлт оруулах нь “Спортод сэргээш хэрэглэхийн эсрэг олон улсын конвенц”, “Спортод сэргээшийн эсрэг Копенгагены тунхаглал”-аар Монгол Улсын хүлээсэн үүргийг биелүүлэхтэй холбоотой эрх зүйн орчныг бий болгож, хуулийн хийдэл, зөрчлийг арилгах тул зорилгодоо хүрэх бүрэн боломжтой.  | Ямар нэгэн зардал гарахгүйгээр асуудлыг шийдвэрлэх гол арга зам болно. | Эерэг |

Зорилгодоо хүрэх боломжит байдал, асуудлын эерэг, сөрөг талуудыг үнэлсний үр дүнд Биеийн тамир, спортын тухай хуульд нэмэлт, өөрчлөлт оруулах хуулийн төслийг боловсруулах нь асуудлыг шийдвэрлэх цорын ганц арга зам гэж дүгнэн, цаашдын судалгааг хийлээ.

**ДӨРӨВ.СОНГОСОН ХУВИЛБАРЫН ҮР НӨЛӨӨГ ТАНДАН СУДАЛСАН БАЙДАЛ**

**4.1.Хүний эрхэд үзүүлэх үр нөлөө**

|  |  |  |  |
| --- | --- | --- | --- |
| **Үзүүлэх үр нөлөө** | **Холбогдох асуултууд** | **Хариулт** | **Тайлбар** |
| 1.Хүний эрхийн суурь зарчмуудад нийцэж буй эсэх | **1.1 Ялгаварлан гадуурхахгүй ба тэгш байх** |
| 1.1.1.Ялгаварлан гадуурхахыг хориглох эсэх | Тийм | **Үгүй** | Сөрөг нөлөө байхгүй |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх | Тийм | **Үгүй** | Сөрөг нөлөө байхгүй |
| 1.1.3.Энэ нь тодорхой бүлгийн эмзэг байдлыг дээрдүүлэхийн тулд авч буй түр тусгай арга хэмжээ мөн бол олон улсын болон үндэсний хүний эрхийн хэм хэмжээнд нийцэж буй эсэх | **Тийм** | Үгүй | Сөрөг нөлөө байхгүй |
| **1.2. Оролцоог хангах** |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх |  Тийм | **Үгүй** | Сөрөг нөлөө байхгүй |
| 1.2.2.Ялангуяа зохицуулалтыг бий болгосноор эрх, хууль ёсны ашиг сонирхол нь хөндөгдөж буй, эсхүл хөндөгдөж болзошгүй иргэдийг тодорхойлсон эсэх  | Тийм |  **Үгүй** | Тодорхойлсон  |
| **1.3. Хууль дээдлэх зарчим ба сайн засаглал хариуцлага** |
| 1.3.1.Зохицуулалтыг бий болгосноор хүний эрхийг хөхүүлэн дэмжих, хангах, хамгаалах явцад ахиц дэвшил гарах эсэх | **Тийм** | Үгүй | Ямар нэгэн сөрөг нөлөө байхгүй |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, НҮБ-ын хүний эрхийн механизмаас тухайн асуудлаар өгсөн зөвлөмжид нийцэж байгаа эсэх | **Тийм** | Үгүй |  “Спортод сэргээш хэрэглэхийн эсрэг олон улсын конвенц”, “Спортод сэргээшийн эсрэг Копенгагены тунхаглал”-ын хүрээнд ЮНЕСКО-оос “Үндэсний хэрэгжилтийн Платформ” байгуулж ажиллуулах, түүнчлэн Дэлхийн допингийн эсрэг агентлаг /WADA/-аас “Допингийн эсрэг үндэсний зөвлөл” байгуулж ажиллуулах талаар өгсөн зөвлөмжид нийцэж байгаа. |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх | Тийм | **Үгүй** | Шаардлагагүй |
| 2.Хүний эрхийг хязгаарласан зохицуулалт агуулсан эсэх | 2.1.Зохицуулалт нь хүний эрхийг хязгаарлах бол энэ нь хууль ёсны зорилгод нийцсэн эсэх | Тийм | **Үгүй** | Шаардлагагүй |
| 2.2.Хязгаарлалт тогтоох нь зайлшгүй эсэх | Тийм | **Үгүй** | Шаардлагагүй |
| 3.Эрх агуулагч | 3.1.Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх | **Тийм** | Үгүй | Шаардлагагүй |
| 3.2.Эрх агуулагчдыг эмзэг байдлаар нь ялгаж тодорхойлсон эсэх | Тийм | **Үгүй** | Шаардлагагүй |
| 3.3.Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх | Тийм  |  **Үгүй** | Шаардлагагүй |
| 3.4.Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх /хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй/ | Тийм | **Үгүй** | Шаардлагагүй |
| 4. Үүрэг хүлээгч | 4.1.Үүрэг хүлээгчдийг тодорхойлсон эсэх | **Тийм** | Үгүй | Ямар нэгэн сөрөг нөлөө байхгүй |
| 5.Жендэрийн эрх тэгш байдлыг хангах тухай хуульд нийцүүлсэн эсэх | 5.1.Жендэрийн үзэл баримтлалыг тусгасан эсэх | Тийм | **Үгүй** | Шаардлагагүй |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх | Тийм | **Үгүй** | Шаардлагагүй |

* 1. Эдийн засагт үзүүлэх үр нөлөө

|  |  |  |  |
| --- | --- | --- | --- |
| **Үзүүлэх үр нөлөө** | **Холбогдох асуултууд** | **Хариулт** | **Тайлбар** |
| 1.Дэлхийн зах зээл дээр өрсөлдөх чадвар | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх үү? | Тийм | **Үгүй** | Сөрөг нөлөө байхгүй |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх /эдийн засгийн байршил өөрчлөгдөхийг оролцуулан/? | Тийм | **Үгүй** | Сөрөг нөлөө байхгүй |
| 1.3.Дэлхийн зах зээл дээрх таагүй нөлөөллийг Монголын зах зээлд орж ирэхээс хамгаалахад нөлөөлж чадах уу?  | Тийм | **Үгүй** | Сөрөг нөлөө байхгүй |
| 2.Дотоодын зах зээлийн өрсөлдөх чадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах уу?  |  Тийм | **Үгүй** | Сөрөг нөлөө байхгүй |
| 2.2.Хязгаарлагдмал өрсөлдөөний улмаас үнийн хөөрөгдлийг бий болгох уу? | Тийм | **Үгүй** | Сөрөг нөлөө байхгүй |
| 2.3.Зах зээлд шинээр орж ирж буй аж ахуйн нэгжүүдийн хувьд бэрхшээл, хүндрэлийг бий болгох уу? | Тийм | **Үгүй** | Сөрөг нөлөө байхгүй |
| 2.4.Зах зээлд шинээр монополийг бий болгох уу? | Тийм | **Үгүй** | Сөрөг нөлөө байхгүй |
| 3.Аж ахуйн нэгжийн үйлдвэрлэлийн болон захиргааны зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх | Тийм | **Үгүй** | Сөрөг нөлөө байхгүй |
| 3.2.Санхүүжилтийн эх үүсвэр олж авахад нөлөө үзүүлэх эсэх | Тийм | **Үгүй** | Сөрөг нөлөө байхгүй |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх | Тийм | **Үгүй** | Сөрөг нөлөө байхгүй |
| 3.4.Бараа, бүтээгдэхүүний борлуулалтад ямар нэг хязгаарлалт, эсхүл хориг тавих эсэх | Тийм | **Үгүй** | Сөрөг нөлөө байхгүй |
| 3.5.Аж ахуйн нэгжийг үйл ажиллагаагаа зогсооход хүргэх эсэх | Тийм | **Үгүй** | Сөрөг нөлөө байхгүй |
| 4.Мэдээлэх үүргийн улмаас үүсч буй захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардлуудыг /Жишээ нь, мэдээлэх, тайлан гаргах гэх мэт/ бий болгох эсэх | Тийм | **Үгүй** | Сөрөг нөлөө байхгүй |
| 5.Өмчлөх эрх | 5.1.Өмчлөх эрхийг /үл хөдлөх, хөдлөх эд хөрөнгө, эдийн бус баялаг зэргийг/ хөндсөн зохицуулалт бий болох эсэх | Тийм | **Үгүй** | Сөрөг нөлөө байхгүй |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх | Тийм | **Үгүй** | Сөрөг нөлөө байхгүй |
| 5.3.Оюуны өмчийн /патент, барааны тэмдэг, зохиогчийн эрх зэрэг/ эрхийг зөрчсөн зохицуулалт бий болгох эсэх | Тийм | **Үгүй** | Сөрөг нөлөө байхгүй |
| 6.Инноваци ба судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | **Тийм** | Үгүй | Допингийн эсрэг сургалт, судалгаа, сурталчилгааны ажлыг дэмжих нөхцөл бүрдэнэ. |
| 6.2.Үйлдвэрлэлийн шинэ технологи болон шинэ бүтээгдэхүүнийг нэвтрүүлэх, дэлгэрүүлэхийг илүү хялбар болгох эсэх | Тийм | **Үгүй** | Сөрөг нөлөө байхгүй |
| 7.Хэрэглэгч ба гэр бүлийн төсөв | 7.1.Хэрэглээний үнийн төвшинд нөлөө үзүүлэх эсэх | Тийм | **Үгүй** | Сөрөг нөлөө байхгүй |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | Тийм | **Үгүй** | Сөрөг нөлөө байхгүй |
| 7.3.Хэрэглэгчдийн эрх ашигт нөлөөлөх эсэх | Тийм | **Үгүй** | Сөрөг нөлөө байхгүй |
| 7.4.Хувь хүний/гэр бүлийн санхүүгийн байдалд (шууд, мөн урт хугацааны туршид) нөлөө үзүүлэх эсэх | Тийм | **Үгүй** | Сөрөг нөлөө байхгүй |
| 8.Тодорхой бүс нутаг, салбарууд | 8.1.Тодорхой бүс нутгуудад тодорхой нэг чиглэлд, ажлын байрыг шинээр бий болгох эсэх | Тийм | **Үгүй** | Сөрөг нөлөө байхгүй |
| 8.2.Тодорхой бүс нутгуудад тодорхой чиглэлд, ажлын байрыг багасгах чиглэлээр нөлөө үзүүлэх эсэх | Тийм | **Үгүй** | Сөрөг нөлөө байхгүй |
| 8.3.Жижиг, дунд үйлдвэрүүд, эсхүл аж ахуйн нэгжийн тодорхой салбаруудад онцгой нөлөө үзүүлэх эсэх | Тийм | **Үгүй** | Сөрөг нөлөө байхгүй |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх | **Тийм** | Үгүй | Допингийн хяналтын хөтөлбөр хэрэгжүүлэхтэй холбоотой зардлыг санхүүжүүлэх. |
| 9.2.Шинээр төрийн байгууллага байгуулах, эсвэл төрийн байгууллагад бүтцийн өөрчлөлт хийгдэх шаардлага тавигдах эсэх | Тийм | **Үгүй** |  |
| 9.3.Төрийн байгууллагад захиргааны шинэ чиг үүрэг бий болгох эсэх | **Тийм** | Үгүй | Засгийн газарт Үндэсний зөвлөл байгуулах, Допингийн хяналтын хөтөлбөр хэрэгжүүлэх зардлыг санхүүжүүлэх үүрэг үүсэх бол Биеийн тамир, спортын хороонд Допингийн эсрэг боловсрол олгох сургалт, суратлчилгаа явуулах, урьдчилан сэргийлэх ажил зохион байгуулах үүрэг хүлээлгэнэ.  |
| 10.Микро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх | Тийм | **Үгүй** |  |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | Тийм | **Үгүй** |  |
| 10.3.Инфляци нэмэгдэх эсэх | Тийм | **Үгүй** |  |
| 11.Олон улсын харилцаа | 11.1 Монгол Улсын олон улсын гэрээтэй нийцэж байгаа эсэх | **Тийм** |  Үгүй |  |

* 1. Нийгэмд үзүүлэх үр нөлөө

|  |  |  |  |
| --- | --- | --- | --- |
| **Үзүүлэх үр нөлөө** | **Холбогдох асуултууд** | **Хариулт** | **Тайлбар** |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх | Тийм | **Үгүй** | - |
| 1.2.Шууд болон шууд бусаар ажлын байрны цомхтгол бий болгох эсэх | Тийм | **Үгүй** | - |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | Тийм | **Үгүй** | - |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх | **Тийм** | Үгүй | - |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх | **Тийм** | Үгүй | - |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | Тийм | **Үгүй** | - |
| 2.3.Ажилчдын эрх, үүрэгт шууд болон шууд бусаар нөлөөлөх эсэх | Тийм | **Үгүй** | - |
| 2.4.Шинээр ажлын стандарт гаргаж ирэх эсэх | **Тийм** | Үгүй | - |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлтийг бий болгох эсэх | **Тийм** | Үгүй | - |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх | Тийм | **Үгүй** | - |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэрхшээлтэй иргэд, ажилгүйчүүдэд, үндэстний цөөнхөд г.м | Тийм | **Үгүй** | - |
| 3.3.Гадаадын иргэдэд илэрхий нөлөөлөх эсэх | Тийм | **Үгүй** | - |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1.Засаглалын харилцаанд оролцогчдод нөлөөлөх эсэх | Тийм | **Үгүй** | - |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх | **Тийм** | Үгүй | Сайнаар нөлөөлж Монгол Улс олон улсын гэрээгээр хүлээсэн үүргээ шударгаар сахин биелүүлэх эрх зүйн орчин үүснэ. |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх | **Тийм** | Үгүй | - |
| 4.4.Иргэдийн шүүхэд хандах, асуудлаа шийдвэрлэх эрхэд нөлөөлөх эсэх | Тийм | **Үгүй** |  - |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх | Тийм | **Үгүй** | - |
| 5.Нийтийн эрүүл мэнд, аюулгүй байдал | 5.1.Хувь хүний/нийт хүн амын дундаж наслалт, өвчлөлт, нас баралтын байдалд нөлөөлөх эсэх | **Тийм** | Үгүй | Нийтийн биеийн тамир, спортыг хөгжүүлж, эрүүл зөв амьдралын хэв маягийг хэвшүүлснээр дундаж наслалт нэмэгдэж, өвчлөл, нас баралт буурах алсын үр өгөөжтэй. |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх | Тийм | **Үгүй** | - |
| 5.3.Хүмүүсийн амьдралын хэв маяг /хооллолт, хөдөлгөөн, архи, тамхины хэрэглээ/-т нөлөөлөх эсэх | **Тийм** | Үгүй | - |
| 6.Нийгмийн хамгаалал, эрүүл мэнд, боловсролын систем | 6.1.Нийгмийн үйлчилгээний чанар, хүртээмжид нөлөөлөх эсэх | Тийм | **Үгүй** | - |
| 6.2.Ажилчдын боловсрол, шилжилт хөдөлгөөнд нөлөөлөх эсэх |  Тийм | **Үгүй** | - |
| 6.3.Иргэдийн боловсрол /төрийн болон хувийн хэвшлийн сургуулиар/ олох, мэргэжил эзэмших, давтан сургалтад сөрөг нөлөө үзүүлэх эсэх | Тийм | **Үгүй** | - |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх | Тийм | **Үгүй** | - |
| 6.5.Их дээд сургуулиудын үйл ажиллагаа, өөрийн удирдлагад нөлөөлөх эсэх | Тийм | **Үгүй** | - |
| 7.Гэмт хэрэг, нийгмийн аюулгүй байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх | Тийм | **Үгүй** | - |
| 7.2.Хуулийг албадан хэрэгжүүлэхэд нөлөөлөх эсэх | Тийм | **Үгүй** | - |
| 7.3.Гэмт хэргийн илрүүлэлтэд нөлөөлөх эсэх | Тийм | **Үгүй** | - |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх | Тийм | **Үгүй** | - |
| 8.Соёл | 8.1.Соёлын өвийг хамгаалахад нөлөө үзүүлэх эсэх | Тийм | **Үгүй** | - |
| 8.2.Хэл соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх | Тийм | **Үгүй** |  |
| 8.3.Иргэдийн түүх, соёлоо хамгаалах оролцоонд нөлөөлөх эсэх |  Тийм | **Үгүй** |  |

* 1. Байгаль орчинд үзүүлэх үр нөлөө

|  |  |  |  |
| --- | --- | --- | --- |
| **Үзүүлэх үр нөлөө** | **Холбогдох асуултууд** | **Хариулт** | **Тайлбар** |
| 1. Агаар  | 1.1.Зохицуулалтын үр дүнд агаарын бохирдлыг нэмэгдүүлэх эсэх | Тийм | **Үгүй** |  |
| 2.Зам тээвэр, түлш эрчим хүч | 2.1.Тээврийн хэрэгслийн түлшний хэрэглээг нэмэгдүүлэх/ бууруулах эсэх | Тийм | **Үгүй** |  |
| 2.2.Эрчим хүчний хэрэглээг нэмэгдүүлэх эсэх | Тийм | **Үгүй** |  |
| 2.3.Эрчим хүчний үйлдвэрлэлд нөлөө үзүүлэх эсэх | Тийм | **Үгүй** |  |
| 2.4.Тээврийн хэрэгслийн агаарын бохирдлыг нэмэгдүүлэх эсэх | Тийм | **Үгүй** |  |
| 3.Ан амьтан, ургамал хамгаалах | 3.1.Ан амьтны тоо хэмжээг бууруулах эсэх | Тийм | **Үгүй** |  |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх | Тийм | **Үгүй** |  |
| 3.3.Ан амьтдын нүүдэл, суурьшилд сөргөөр нөлөөлөх эсэх | Тийм | **Үгүй** |  |
| 3.4.Тусгай хамгаалалттай газар нутагт сөргөөр нөлөөлөх эсэх | Тийм | **Үгүй** |  |
| 4.Усны нөөц  | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх | Тийм | **Үгүй** |  |
| 4.2.Усны бохирдлыг нэмэгдүүлэх эсэх | Тийм | **Үгүй** |  |
| 4.3.Ундны усны чанарт нөлөөлөх эсэх | Тийм | **Үгүй** |  |
| 5.Хөрсний бохирдол | 5.1.Хөрсний бохирдолтод нөлөө үзүүлэх эсэх | Тийм | **Үгүй** |  |
| 5.2.Хөрсийг эвдлэх, ашиглагдсан талбайн хэмжээг нэмэгдүүлэх эсэх | Тийм | **Үгүй** |  |
| 6.Газрын ашиглалт | 6.1.Ашиглагдаагүй байсан газрыг ашиглах эсэх | Тийм | **Үгүй** |  |
| 6.2.Газрын зохицуулалтыг өөрчлөх эсэх | Тийм | **Үгүй** |  |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх | Тийм | **Үгүй** |  |
| 7.Нөхөн сэргээгдэх/ нөхөн сэргээгдэхгүй баялаг | 7.1.Самар, жимс зэрэг нөхөн сэргээгдэх байгалийн баялгийг түүний нөхөн сэргээлтийн хугацаанаас өмнө ашиглах эсэх | Тийм | **Үгүй** |  |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх | Тийм | **Үгүй** |  |

**ТАВ.ЗОХИЦУУЛАЛТЫН ХУВИЛБАРУУДЫГ ХАРЬЦУУЛСАН ДҮГНЭЛТ**

|  |  |  |  |  |
| --- | --- | --- | --- | --- |
|  | Арга | Зорилгодоо хүрэх байдал | Зардал, өгөөжийн харьцаа | Үр дүн |
| 1 | “Тэг” зохицуулалтОдоогийн хууль тогтоомжийг хэрэглэх | Хуулийн хийдэл, зөрчил, олон улсын гэрээ, хэлэлцээртэй зөрчилдсөн заалтыг зөвхөн хуулиар өөрчлөх боломжтой тул боломжгүй байна. | Төрийн төсөвт тодорхой дүнгээр нэмэгдэхгүй. Нэмэлт зардал гарахгүй. | Сөрөг |
| 2 | Төр, төрийн байгууллагаас зохицуулалт хийх | Өөрчлөлт гарахгүй. | Нэмэлт зардал учрахгүй. | Сөрөг |
| 3 | Хэвлэл мэдээллээр дамжуулан олон нийтийг соён гэгээрүүлэх | Өөрчлөлт гарахгүй. | Нэмэлт зардал учрахгүй. | Сөрөг |
| 4 | Захиргааны шийдвэр гаргах | Өөрчлөлт гарахгүй. | Өөрчлөгдөхгүй. | Сөрөг |
| 5 | Төрийн бус байгууллагаар төрийн тодорхой чиг үүргийг гүйцэтгүүлэх | Өөрчлөлт гарахгүй. | Өөрчлөгдөхгүй. | Сөрөг  |
| 6 | Шинээр хууль батлах шаардлагагүй | Хүрэх боломжтой. | Допингийн хяналтын хөтөлбөрийг хэрэгжүүлэхтэй холбоотой зардлыг улсын төсвөөс олгож ирсэн бөгөөд үүнтэй холбоотой санхүүжилт сүүлийн 2 жил тасалдсан байсныг нөхөн олгохтой холбоотой зардал үүснэ.  | Эерэг |

**ЗУРГАА.ОЛОН УЛСЫН БОЛОН БУСАД УЛСЫН ХУУЛЬ ЭРХ ЗҮЙН ЗОХИЦУУЛАЛТТАЙ ХАРЬЦУУЛСАН БАЙДАЛ**

Монгол Улсын Их Хурлаас 2007 онд соёрхон баталсан “Спортод сэргээш хэрэглэхийн эсрэг олон улсын конвенц”-ийн “Хоёр.Допингийн эсрэг үйл ажиллагаа” бүлгийн 7 дугаар зүйлд “Оролцогч улсууд нь дотоодын зохицуулалтыг уялдуулах замаар энэхүү конвенцийг биелүүлэх үүрэгтэй. Оролцогч улсууд нь энэхүү конвенцийн өмнө хүлээсэн үүргээ биелүүлэхдээ Допингийн эсрэг байгууллагууд болон спортын газар, байгууллагуудтай хамтарч ажиллаж болно.” гэж заасан.

Дээрх конвенцод нэгдсэн зарим улсууд тухайлбал Сингапур Улсын туршлагыг үзэхэд Допингийн эсрэг үндэсний зөвлөл нь төр, хувийн хэвшил, олон нийтийн байгууллагын төлөөлөл бүхий байгууллага байдаг байна.

Допингийн эсрэг үндэсний зөвлөлийн Удирдах зөвлөлийн бүрэлдэхүүнийг Сингапур Улсын Соёл, олон нийт, залуучуудын яамнаас 3 жилийн хугацаатайгаар томилдог бөгөөд 2020-2023 оны зөвлөл дараах бүрэлдэхүүнтэй байсан байна. Үүнд:

Удирдах зөвлөлийн Ерөнхийлөгч: Сингапурын мэргэшсэн нягтлан бодогчдын институтийн ерөнхийлөгч.

Гишүүд:

1. NTUC Health эрүүл мэндийн төвийн захирал
2. KPMG (аудитын фирм)-ын партнер
3. Сингапурын үндэсний паралимпын зөвлөлийн тэргүүн
4. Сингапурын усанд сэлэлтийн холбооны тэргүүн
5. Сингапурын үндэсний их сургуулийн Харилцаа холбооны тэнхимийн профессор
6. Соёл, олон нийт, залуучуудын яамны дэд дарга
7. Сингапурын үндэсний олимпын зөвлөлийн дэд ерөнхийлөгч
8. Сингапурын Боловсролын яамны Сургалтын хөтөлбөр боловсруулах газрын дэд дарга
9. Эрүүл мэндийн зөвлөлийн гүйцэтгэх захирал
10. ADDO AI (хиймэл оюун ухааныг ашиглан байгууллагын хөгжлийг дээшлүүлэхэд зөвлөх үйлчилгээ үзүүлэх фирм)
11. CapitaLand (үл хөдлөх хөрөнгийн фирм)
12. Evercore (хөрөнгө оруулалтын компани)
13. Drew & Napier (хуулийн фирм)-ийн гүйцэтгэх захирлууд зэрэг болно.

 Монгол Улсын хувьд дээрх туршлагыг харгалзан Ерөнхий сайдын биеийн тамир, спортын асуудал хариуцсан зөвлөх, боловсролын, эрүүл мэндийн асуудал эрхэлсэн төрийн захиргааны төв байгууллага, биеийн тамир, спортын асуудал эрхэлсэн төрийн захиргааны байгууллага, Монголын Үндэсний олимпийн хороо, Паралимпийн хорооны төлөөлөл оролцсон Допингийн эсрэг Үндэсний зөвлөл байгуулах эрх зүйн орчинг бүрдүүлж болохоор байна.

**ДОЛОО. ЗӨВЛӨМЖ**

Энэхүү урьдчилсан тандан судалгаанаас шинээр хуулийн төсөл боловсруулах замаар зорилго бүхий асуудлыг зохицуулах нь зардал, өгөөжийн харьцааны тооцоогоор эерэг үр дүнтэй байхаар харагдаж байна. Тиймээс одоогийн хүчин төгөлдөр мөрдөгдөж буй Биеийн тамир, спортын тухай хуульд холбогдох нэмэлт, өөрчлөлтийг оруулах нь зүйтэй байна. Үүнд:

1. Засгийн газар болон допингийн эсрэг байгууллагын үйл ажиллагааг уялдуулан зохицуулах, олон улсын стандарт, допингийн эсрэг үндэсний дүрэм, бусад бодлогын баримт бичгийг батлах, хэрэгжилтэд хяналт тавих чиг үүргийг хэрэгжүүлэх чиг үүрэг бүхий Допингийн эсрэг үндэсний зөвлөл байгуулан ажиллуулахтай холбоотой зохицуулалт бий болгох;

2.Засгийн газар Допингийн эсрэг хяналтын хөтөлбөр хэрэгжүүлэхтэй холбоотой зардлыг улсын төсвөөс санхүүжүүлэх үүрэг хүлээх, Биеийн тамир, спортын асуудал эрхэлсэн төрийн захиргааны байгууллага допингийн эсрэг боловсрол олгох сургалт, сурталчилгаа, урьдчилан сэргийлэх ажлыг төлөвлөх, хэрэгжүүлэх ажлыг холбогдох төрийн болон төрийн бус байгууллагатай хамтран хэрэгжүүлэх чиг үүргийг хэрэгжүүлдэг байх;

3.Монгол Улсын нэгдэн орсон “Спортод сэргээш хэрэглэхийн эсрэг олон улсын конвенц”, “Спортод сэргээшийн эсрэг Копенгагены тунхаглал”-д нийцүүлэн Допингийн эсрэг байгууллага, түүний үүрэг хариуцлагын талаарх зохицуулалтыг тусгаж, зарим нэр томьёог Монгол Улсын Засгийн газрын тухай хуулийн зохицуулалтад нийцүүлэх;

4. Монгол Улсын Их Хурлын 2020 оны 24 дүгээр тогтоолын хавсралтаар баталсан Монгол Улсын Засгийн газрын 2020-2024 оны үйл ажиллагааны хөтөлбөрийн 2.2-т “Нийтийн биеийн тамирыг эрүүл, идэвхтэй амьдралын хэв маяг, аж төрөх ёсны салшгүй хэсэг болгож, мэргэжлийн спортыг дэмжиж, тамирчдын тив, дэлхий, олимпын түвшинд өрсөлдөх чадвар, амжилтыг нэмэгдүүлнэ.”, 2.2.1-д “Хүн амыг хөдөлгөөний дутагдлаас урьдчилан сэргийлэх, эрүүл амьдрах зан төлөвт насан туршийн дадал олгох зорилго бүхий биеийн тамир, спортын хүртээмжтэй үйлчилгээ үзүүлэх төр, хувийн хэвшлийн түншлэлд суурилсан нээлттэй, уян хатан тогтолцоог үндэсний хэмжээнд бүрдүүлэх” зорилтыг биелүүлэхэд шаардлагатай эрх зүйн орчныг бүрдүүлэх зэрэг болно.

---oOo---

**АШИГЛАСАН ЭХ СУРВАЛЖ**

1.Хууль тогтоомжийн тухай хууль;

2.Монгол Улсын Үндсэн хууль;

3.Биеийн тамир, спортын тухай хууль;

4.Засгийн газрын 2016 оны 01 дүгээр сарын 25-ны өдрийн “Аргачлал батлах тухай” 59 дүгээр тогтоол;

5.Спортод сэргээш хэрэглэхийн эсрэг олон улсын конвенц;

6.Спортод сэргээшийн эсрэг Копенгагены тунхаглал;

7.Дэлхийн допингийн эсрэг код;

8.Сингапур Улсын допингийн эсрэг үндэсний зөвлөлийн тухай мэдээлэл <https://www.sportsingapore.gov.sg>.

9.Биеий н тамир, спортын тухай хуульд нэмэлт, өөрчлөлт оруулах тухай хуулийн төсөл.

---оОо---